Potskerf 20 Julie 2008 - Blancogemeente
Potskerf 20 Julie 2008
Welkom aan almal! Mag God ons oorweldig met sy liefde en seën tydens hierdie kwartaal.
Cornie gaan vanaf 22/7 – 1/8/2008 ‘n bietjie wegbreek. Geniet julle staptoer.
Prediker: Cornie & Francois
Teks: Psalm 145
Doop: Kevin en Sonja Beel se seuntjie Wian word vanoggend gedoop. Mag God julle as gesin ryklik seën.
Kindergroepe: Vir die eerste 10 minute saam met ouers in erediens waarna julle na julle eie groepies gaan.
Tienergroepe: 17:30 – 19:30
Bring marshmallows saam –ons hou groot bon-fire!!
MAANDAG 21 JULIE
WOENSDAG 23 JULIE
VOLGENDE SONDAG 27 Julie
Tema: 64 Dae Fokus Afskop fees.
Kom geniet koffie en tee asook ‘n heerlike poeding-proe na die erediens.
Die aftelling vir die begin van die 64 Dae Fokus is verby!
Vandag begin ons!
Baie dankie vir almal wat reeds aangetoon het dat hulle deel wil uitmaak van die kleingroepe.
Die INDELINGSLYSTE is opgeplak in die voorportaal van die kerkgebou.
Groepleiers ontvang al die materiaal vir hul groepe op Sondag 27 Julie na die Afskop Fees.
Tyd wat in gebed deurgebring word, is nooit gemors nie – Francois Fenélon.
Vir alle lede van Lofprysingsgroepe
Roy van Rooyen (044-8760037) word op 21Julie in George Hospitaal opgeneem vir ‘n operasie op die 22ste. Bid asb vir hom.
Bid vir Donald Wallace se gesondheid (0824851532).
Magda Botha is in die Geneva Kliniek
Callie Schmahl het ‘n hartomleiding gehad en is tans in Bayview Kliniek.
Peet Lubbe is oorlede. Dink aan sy familie in hierdie tyd van rou (044-8708830)
Oom Chris en tannie Emma Gericke is vandag 63 jaar getroud en dit is ook tannie Emma se verjaarsdag. Baie geluk!!
27/7/08: Direk na skoolsaal saam met Elmien en die Hosannas. Ouers welkom.
03/8/08: Direk na skoolsaal – “Intro van Amazing Race”.
VOLGENDE PROTEAKLUBUIT- STAPPIE – 30 JULIE !
Hier kom dit! Die bestuur het uiteindelik op u vertoë ag geslaan en ons eie potjiekosfundi, André, gevra om vir ons ‘n heerlike potjiekosete voor te berei.
Dit tesame met die gebruiklike lipaflek- nagereg en lekker saamkuier met goeie vriende, gaan van hierdie byeenkoms weer iets besonders maak.
Waar? By ons kerksaal, om 10h30 vir 11h00, 30 Julie. U bring saam, eie tee/koffie en eet- en drinkgerei (ook vir nagereg). Koste beloop R40,00 per persoon.
Bespreek asb. op of voor Maandag, 28 Julie by Fréda Oosthuizen (tel. 044 – 8707 362) of André Botha (tel.044- 8707917).
Arbeidsbediening in die Tuinroete:
Beoog om teen einde September/begin Oktober ‘n geestelike musikale blyspel aan te bied. Hulle benodig byspelers ook klein kindertjies.
Môreson ACVV Kinder- en Jeugsorgsentrum:
Vakature vir Kinderversorger (huismoeder).
Wildsvleisfees – 1 Augustus 2008 Moedergemeente
KWARTAALTEMA: WAT OP AARDE DOEN EK HIER?
Ons glo dat die Here hierdie vraag vir elkeen van ons wil beantwoord. Daarom wil ons vir die 64 dae van die eerste tot die laaste Sondag van die derde kwartaal FOKUS op die Here en Sy Woord om te HOOR wat Hy vir ons as indiwidue en gemeente wil sê.
Om elkeen te help FOKUS, wil ons jou uitdaag om drie tipes TYD opsy te sit:
STILTETYD: Van Maandag 11 Augustus tot Vrydag 19 September gebruik ons die 40 dagstukkies in Rick Warren se boek “Die Doelgerigte Lewe” vir persoonlike stiltetyd.
KLEINGROEPTYD: Van Maandag 28 Julie tot Vrydag 19 September gaan elke kleingroep in die gemeente 8 maal bymekaarkom by ‘n gasheer-huis om dieper te delf in die Woord en sáám na die Here te
LUISTER. Elke kleingroep ontvang ‘n dvd met ses 20 minute aanbiedings wat aansluit by jou stiltetyd asook die eredienste. Elke groeplid ontvang ook ‘n gratis werkboek asook ‘n sangbundel.
GROOTGROEPTYD: Elke Sondag gaan ons as groot groep bymekaar kom vir die weeklikse erediens. Die erediens temas sal as inleiding dien vir die komende week se stiltetyd en kleingroeptyd.